Eurovision laulukilpailu 2019

Eurovision laulukilpailu 2019 oli järjestyksessään 64. Eurovision laulukilpailu. Se järjestettiin Tel Avivissa, Israelissa, Netta Barzilain voitettua vuoden 2018 kilpailun kappaleella ”Toy”. Kilpailu järjestettiin   Tel Avivin Tel Aviv Convention Centerin Paviljonki 2:ssa  Kilpailun semifinaalit järjestettiin 14. ja 16. toukokuuta ja finaali 18. toukokuuta 2019. Israel on isännöinyt Eurovision laulukilpailua aiemmin kolme kertaa; 1979 ja 1999. Tämä oli myös neljäs kerta, kun euroviisut järjestettiin Euroopan ulkopuolella. 2004 kilpailu järjestettiin Turkin Istanbulissa.

Euroopan yleisradiounioni EBU ilmoitti 7. marraskuuta 2018, että vuoden 2019 kilpailuun osallistuisi 42 maata. Sen jälkeen kilpailusta vetäytyi kuitenkin vielä viime hetkellä Ukraina, sillä maan televisioyhtiö UA:PBC ei päässyt sopimukseen edustajaksi valitun artistin kanssa. Lopullinen osallistujamäärä oli siis 41 maata. Edellisvuoden kilpailuun osallistuneista maista vetäytyi Ukrainan lisäksi Bulgaria.

Israelin isännyys oli herättänyt vastustusta Israelin ja Palestiinan konfliktin ja siihen liittyvien ihmisoikeusrikkomusten vuoksi. Vastustusta oli esiintynyt muun muassa Islannissa (Islantia edustanut yhtye Hatari nähtiin pitelevän Palestiina-aiheisia banderolleja finaalin pisteiden laskun aikana), Irlannissa, Ranskassa, Tanskassa, Espanjassa ja Saksassa. EBU rankaisi tästä protestista Islantia sakoilla syyskuussa 2019.

Kilpailun voittajaksi nousi Alankomaiden Duncan Laurence kappaleella "Arcade", kerättyään toisessa semifinaalissa 280 pistettä ja finaalissa 498 pistettä.

Tapahtumapaikka

Pitopaikka
Vuoden 2019 kilpailu järjestettiin Tel Avivin Convention Centerin Paviljonki 2:ssa. Monitoimihallissa on 10 000 istuinta ja siellä on järjestetty lukuisia tapahtumia, kuten konsertteja, näyttelyitä sekä messuja.

Valintavaihe 

Kun Israel oli voittanut vuoden 2018 kilpailun, Barzilai sekä Israelin pääministeri Benjamin Netanjahu ilmoittivat, että vuoden 2019 kilpailu järjestettäisiin pääkaupunki Jerusalemissa, mutta EBU ja maan yleisradio IPBC eivät vahvistaneet tätä. Myös Israelin valtiovarainministeri Moshe Kahlon sanoi haastattelussa, että vuoden 2019 kilpailu tulisi järjestää ainoastaan Jerusalemissa ja arvioi kilpailun kustannuksen olevan noin 120 miljoonaa Israelin sekeliä (noin 24 miljoonaa euroa). Jerusalemin pormestari Nir Barkat mainitsi Jerusalem Arenan (Pais Arena) sekä Teddy Stadiumin olevan mahdollisia kisapaikkoja järjestämään vuoden 2019 Euroviisuja. Jerusalemin kunta vahvisti myös, että vuoden 2019 kilpailua ei järjestettäisi vuosien 1979 ja 1999 kilpailupaikassa Jerusalemin International Convention Centressä sen puutteellisen kapasiteetin johdosta.

19. kesäkuuta 2018 Israelin vahvistettiin olevan vuoden 2019 kilpailun isäntämaa, ja 24. kesäkuuta 2018 KAN (Israelin televisioradioyhtiö) avasi virallisesti tarjouskilpailun vuoden 2019 Eurovision laulukilpailun isännöinnistä kiinnostuneille kaupungeille.

Vaikka alkuperäisen spekulaation mukaan Jerusalem olisi ollut todennäköisin kaupunki isännöimään vuoden 2019 kilpailua, uskonnolliset sekaannukset ja mahdolliset boikotoinnit vaikeuttivat Jerusalemin mahdollisuutta isännöidä kilpailua. Jerusalemin pormestari Nir Barkat ilmoitti, että hän ei asetu uudestaan ehdolle lokakuun 2018 vaaleissa. Tämä saattoi myös hankaloittaa Jerusalemin isännöinnin mahdollisuutta. Virka-asemaltaan korkeampi valtiovarainministeri sanoi israelilaiselle päivälehdelle Haaretzille, että Tel Aviv olisi todennäköisempi isäntäkaupunki kilpailua varten. Tel Aviv järjestäisi kilpailun Tel Aviv Convention Centerin Paviljonki 2:ssa, eikä Menora Mivtachim Arenalla, jota pidettiin aiempien spekulaatioiden mukaan todennäköisimpänä järjestyspaikkana. Molempien paikkojen kapasiteetti on 10 000 ihmistä, mikä on EBU:n asettama minimikapasiteetti. Haifa olisi ollut myös mahdollinen isäntäkaupunki, vaikkakin päällekkäisyydet jalkapallokauden kanssa olisivat saattaneet vaikeuttaa ainoan sopivan areenan Sammy Ofer Stadionin käyttöä. Tel Aviv on lisäksi isännöinyt vuodesta 2016 lähtien Israel Calling -euroviisujuhlaa, jossa on esitelty suurinta osaa tulevista euroviisukilpailijoista (vuoden 2018 juhla sisälsi 21 osallistujamaata).

16. toukokuuta 2018 Petah Tikvan pormestari ilmoitti, että se haluaisi myös järjestää vuoden 2019 Euroviisut. Tämä olisi kuitenkin vaatinut uuden stadionin rakentamisen.

Muita mahdollisia tapahtumapaikkoja olisi ollut Beerseban Turner Stadium. EBU:n vaatimuksen mukaan stadioni olisi kuitenkin tarvinnut rakentaa väliaikaisen tai pysyvän katon.

Useat mediat ilmoittivat, että EBU olisi varoittanut Israelin yleisradioyhtiötä siitä että vuoden 2019 kilpailua ei järjestettäisi Israelissa, jos jotkut maat päättäisivät olla osallistumatta kilpailuun poliittisten paineiden johdosta. 22. toukokuuta 2018 EBU ja IPBC molemmat kuitenkin kumosivat nämä väitteet vääriksi. EBU:n viiteryhmän edustajat vierailivat Israelissa toukokuun lopussa ja vahvistivat että päätös isäntäkaupungista, tapahtumapaikasta ja päivämääristä tehdään sen jälkeen kun Israelin yleisradioyhtiön kanssa on keskusteltu.

10. kesäkuuta 2018 Israelin media ilmoitti, että Eilat on myös yksi mahdollisista isäntäkaupungeista.

11. kesäkuuta 2018 ilmoitettiin neljä lopullista ehdokaskaupunkia. Nämä kaupungit olivat Eilat, Haifa, Jerusalem ja Tel Aviv.

Huolimatta neljästä valitusta ehdokaskaupungista, 26. kesäkuuta 2018, Dov Litvinoff, Tamarin maakunnan liiton johtaja sanoi, että Masada osallistuu tulevien euroviisujen isännöintikilpailuun.

22. heinäkuuta 2018 israelilainen mediayhtiö Walla ilmoitti, että Haifa ja Masada eivät toimittaneet isännöintihakemuksiaan ajoissa, joten ne karsiutuivat isännöintikilpailusta. Kuitenkin Haifan pormestari väitti, että hän ei ollut saanut mitään kirjettä Israelin televisioyhtiöltä KAN:lta antaen ymmärtää, että Haifa olisi ollut vielä mukana isännöintikilpailussa.

24. heinäkuuta 2018 Jerusalem ja Tel Aviv paljastivat lisää yksityiskohtia hakemuksistaan. Jerusalem vahvisti, että sen suosima kisapaikka olisi Pais Arena, Teddy Stadiumin sijasta. Tel Aviv vahvisti, että se järjestäisi kilpailut Tel Aviv Convention Centerin Paviljonki 2:ssa.

Israelin hallituksen ja KAN:n kireän ja edestakaisen kiistelyn jälkeen näytti siltä, että KAN luovuttaisi isännöintioikeutensa rahoituspulan vuoksi. Molemmat osapuolet saivat kuitenkin sopimuksen aikaan, joka käsittää KAN:n maksavan 12 miljoonaa euroa EBU:lle ja valtiovarainministeriön maksavan kulut, jos ongelmia syntyy. Tel Avivin pormestari ilmoitti, että kaupunki on valmis maksamaan Convention Centeristä itse mikäli se valittaisiin isäntäkaupungiksi.

Elokuun lopussa Eurovision laulukilpailun virallinen valvoja Jon Ola Sand lähetti delegaatteja Israeliin tutkimaan Jerusalemin ja Tel Avivin mahdollisia tapahtumapaikkoja sekä kuulemaan Eilatin isännöintihakemusta. 30. elokuuta 2018, Sand ilmoitti haastattelussa KAN:n kanssa, että Eilat ei ole enää mukana isännöintikilpailussa jättäen jäljelle vain Jerusalemin ja Tel Avivin. Hän mainitsi myös, että vakavia keskusteluja kilpailun boikotoinnista ei ole ollut sekä, että isäntäkaupungin päätöksestä on ilmoitettava seuraavalla viikolla.

EBU ilmoitti 13. syyskuuta 2018, että Tel Aviv on valittu isäntäkaupungiksi. Kilpailut järjestettiin Tel Aviv Convention Centerissä.

Mahdolliset kisapaikat 
Key:
 Isäntäkaupunki
 Ehdokaskaupungit
 Karsiutuneet kisapaikat

Formaatti

Semifinaaleihin jako 
Maat jaettiin semifinaaleihin 28. tammikuuta 2019. Automaattisia finaalimaita lukuun ottamatta (Israel ja Big 5) maat jaettiin kuuteen ryhmään. Jako perustui äänestyksiin edellisten vuosien ajalta. 

Ensimmäisessä semifinaalissa 14. toukokuuta esiintyivät: Slovenia, Valko-Venäjä, Tšekki, Montenegro, Kypros, Serbia, Suomi, Puola, Unkari, Viro, Portugali, San Marino, Islanti, Georgia, Australia, Belgia ja Kreikka.

Toisessa semifinaalissa 16. toukokuuta esiintyivät: Sveitsi, Ruotsi, Irlanti, Itävalta, Moldova, Latvia, Romania, Tanska, Armenia, Albania, Azerbaidžan, Pohjois-Makedonia, Norja, Venäjä, Alankomaat, Kroatia, Liettua ja Malta.

Graafinen ilme 
Tel Avivin Euroviisujen logo paljastettiin 8. tammikuuta 2019. Logo koostuu kultaisen tähden muodostavista kolmioista. Päälogosta on lisäksi kaksi vaihtoehtoista versiota. Logon, tuotemerkin ja teeman on laatinut Studio Adam Feinberg. Tel Avivin Euroviisujen tunnuslause on "Dare to Dream" ().

Juontajat 
25. tammikuuta 2019 ilmoitettiin, että vuoden 2019 Eurovision laulukilpailun juontavat Bar Refaeli, Erez Tal, Assi Azar ja Lucy Ayoub.

Palaavat artistit 
  – Tamara Todevska oli edustamassa Pohjois-Makedoniaa (tai tuolloista Makedonian tasavaltaa) aiemmin vuonna 2008 Belgradissa kappaleella "Let Me Love You" yhdessä Vrčakin ja Adrian Gadzhanin kanssa.
  – Serhat edusti San Marinoa aiemmin vuonna 2016 Tukholmassa kappaleellaan ”I Didn’t Know”.
  – Nevena Božović edusti Serbiaa osana Moje 3 -yhtyettä vuonna 2013 Malmössä kappaleella "Ljubav je svuda".
  – Joci Pápai edusti Unkaria aiemmin vuonna 2017 Kiovassa kappaleellaan ”Origo”.
  – Sergei Lazarev edusti Venäjää aiemmin vuonna 2016 Tukholmassa kappaleellaan ”You Are the Only One”.

Osallistujamaat 
Toukokuussa 2018 Israel ilmoitti kutsuvansa kilpailuun mukaan erilaisia arabimaita. Listalla olivat muun muassa Tunisia ja Saudi-Arabia. Israel yritti näin parantaa välejään arabimaihin, sillä arabimaat eivät tunnusta Israelia ja naapurimaassa Libanonissa ei saa näyttää israelilaista materiaalia, eivätkä libanonilaiset saa olla israelilaisten kanssa tekemisessä tai matkustaa Israeliin. Mikään arabimaa ei kuitenkaan ollut mukana 7. marraskuuta julkaistulla osallistujalistalla.

Vuoden 2019 kilpailuun osallistui yhteensä 41 maata:

1. semifinaali 
Espanja, Israel ja Ranska äänestivät tässä semifinaalissa. Jatkoon päässeet on lihavoitu.

2. semifinaali 
Iso-Britannia, Italia ja Saksa äänestivät tässä semifinaalissa. Jatkoon päässeet on lihavoitu.

Finaali

Muut maat 
 – RTVA ilmoitti 19. toukokuuta, ettei se aio osallistua vuoden 2019 kilpailuun. Mitään erityistä syytä ei annettu. 
 – EBU on estänyt BHRT:n osallistumisen kilpailuun sen sille maksamattomien maksujen vuoksi, joten maa ei tule osallistumaan vuoden 2019 kilpailuun.
 – BNT ilmoitti syyskuussa 2018 alustavasti osallistuvansa kilpailuun. Kuitenkin 13. lokakuuta 2018 BNT tiedotti useiden maan delegaatioon kuuluneiden siirtyneen muihin tehtäviin. Samana päivänä Bulgarian edellisvuoden edustusryhmään Equinoxiin kuulunut Georgi Simeonov ilmoitti yhteisöpalvelu Twitterissä Bulgarian vetäytyneen vuoden 2019 kilpailusta. BNT vahvisti uutisen vetäytymisestä 15. lokakuuta 2018.
 – Kazakstanin debytointia on suunniteltu vuodesta 2016 alkaen. Kazakstan osallistui vuoden 2018 Lasten Eurovision laulukilpailuun, mikä olisi mahdollistanut Kazakstanin osallistumisen vuoden 2019 Euroviisuihin. EBU kuitenkin ilmoitti, että sillä ei ole tällä hetkellä aikomuksia kutsua kilpailuun muita maita kuin Australiaa. Kazakstan kuitenkin ilmoitti, että se aikoo debytoida vuonna 2019. Maa ei kuitenkaan ollut mukana EBU:n 7. marraskuuta julkaisemalla osallistujalistalla.
 – EBU äänestää kesäkuussa 2019 RTK:n kokonaisesta EBU-jäsenyydestä, mikä saattaa mahdollistaa Kosovon osallistumisen ensi vuoden kilpailuun.
 – Libanon olisi saattanut osallistua, koska toukokuussa kävi ilmi, että Israel aikoo kutsua kilpailuun arabimaita. Libanon ei kuitenkaan ollut mukana EBU:n 7. marraskuuta julkaisemalla osallistujalistalla.
 – RTL ilmoitti 21. heinäkuuta, ettei se aio osallistua vuoden 2019 kilpailuun.
 – Marokko olisi saattanut osallistua, sillä toukokuussa kävi ilmi, että Israel aikoo kutsua kilpailuun arabimaita. Se ei kuitenkaan ollut mukana EBU:n 7. marraskuuta julkaisemalla osallistujalistalla.
 – TMC ilmoitti 17. elokuuta, ettei Monaco aio osallistua vuoden 2019 kilpailuun.
 – RTVS ilmoitti 31. toukokuuta, ettei Slovakia aio osallistua vuoden 2019 kilpailuun.
 – Tunisia olisi saattanut osallistua vuoden 2019 kilpailuun, koska toukokuussa kävi ilmi, että Israel aikoo kutsua kilpailuun arabimaita ja Tunisia on yksi niistä. Se ei kuitenkaan ollut mukana EBU:n 7. marraskuuta julkaisemalla osallistujalistalla. 
 – TRT:n johtaja ilmoitti 4. elokuuta, ettei Turkki aio osallistua vuoden 2019 kilpailuun.
 - Ukrainan UA:PBC järjesti helmikuussa 2019 karsinnan edustuskappaleesta, jonka voitti MARUV kappaleella ”Siren Song”. Muutaman päivän kuluttua MARUV kuitenkin ilmoitti, ettei aio edustaa Ukrainaa, koska ei voi suostua UA:PBC:n asettamiin sopimusehtoihin. Ukraina ilmoitti vetäytyvänsä kilpailusta 27. helmikuuta. Ukrainan oli tarkoitus esiintyä ensimmäisen semifinaalin toisella puoliskolla.

Suomen lähetykset ja kommentaattorit 
 1. semifinaali Yle TV2 14. toukokuuta 2019 klo 22.00
 2. semifinaali Yle TV2 16. toukokuuta 2019 klo 22.00
 Finaali Yle TV2 18. toukokuuta 2019 klo 22.00
Suomenkielisinä kommentaattoreina toimivat Mikko Silvennoinen ja Krista Siegfrids. Ruotsiksi kommentoivat Eva Frantz sekä Johan Lindroos.

Katso myös 
Uuden Musiikin Kilpailu 2019

Lähteet

Aiheesta muualla